Diari Oficial de la Generalitat Valenciana


Sumari del DOGV 9497, del 26-12-2022 (2022/12307)

RESOLUCIÓ de 21 de desembre de 2022, de la conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al Programa de modernització del comerç: fons tecnològic, en el marc del Pla de Recuperació, Transformació i Resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12490


Data del document
:   21-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 21 de desembre de 2022, de la conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al Programa de modernització del comerç: fons tecnològic, en el marc del Pla de Recuperació, Transformació i Resiliència. [2022/12486]  
  
El sector comercial detallista valencià té un caràcter estratègic per a la Comunitat Valenciana per la seua importància econòmica i social, ja que suposa el 6 % del PIB i un teixit empresarial de quasi 50.000 empreses que operen al seu territori. El comerç minorista és la baula final d'una cadena de distribució que presta serveis indispensables per a la qualitat de vida i el desenvolupament econòmic regional i local, amb aproximadament 60.000 punts de venda i una generació en el passat 2021 de més de 200.000 afiliacions a la Seguretat Social.  
El sector del comerç minorista és un sector molt atomitzat, conformat en un 99 % per pimes, de les quals al voltant del 96 % s'enquadren en la categoria de microempreses, que té importants deficiències en l'ús de les tecnologies, en la seua adaptació als actuals hàbits de consum o en la manera d'interactuar amb els clients. Aquesta especial idiosincràsia el fa més vulnerable davant la crisi, la qual cosa exigeix impulsar projectes destinats a augmentar la competitivitat i accelerar-ne la digitalització cap a un model resilient que perdure en el temps, recupere la confiança del consumidor i facilite l'obertura d'un sector a nous canals de distribució, i es transforme per a arribar a territoris fora del seu àmbit tradicional de venda, i a més, més sostenible.  
  
Després de la declaració per l'Organització Mundial de la Salut de la pandèmia internacional per covid-19, l'11 de març de 2020, els estats membres de la Unió Europea van adoptar amb rapidesa mesures coordinades d'emergència per a protegir la salut de la ciutadania i evitar el col·lapse de l'economia.  
Aquestes mesures han tingut un dràstic impacte econòmic i social en el conjunt dels països de la Unió Europea, i han influït directament en l'activitat comercial dels seus pobles i ciutats. Aquest impacte va motivar la necessitat de reaccionar de manera ràpida, tot adoptant mesures urgents i contundents amb l'objectiu d'esmorteir l'efecte d'aquesta crisi sanitària, econòmica i social sense precedents, i impulsar la ràpida recuperació econòmica, amb l'establiment les bases del creixement de les pròximes dècades.  
El Consell Europeu del 21 de juliol de 2020, conscient de la necessitat de fer un esforç singular i un plantejament innovador que impulsen la convergència, la resiliència i la transformació a la Unió Europea, va acordar un paquet de mesures de gran abast, conegut com l'Instrument de Recuperació de la Unió Europea (Next Generation EU), per import de 750.000 milions d'euros, compost per dos instruments: el Mecanisme per a la Recuperació i la Resiliència (d'ara endavant, MRR), i l'Ajuda a la Recuperació per a la Cohesió i els Territoris d'Europa (REACT-EU).  
  
A conseqüència d'aquests acords, la Unió Europea ha adoptat el Reglament (UE) 2020/2094 del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la covid-19, i el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
El finançament ajudarà els estats membres a fer front als efectes econòmics i socials de la pandèmia, i garantirà, alhora, que les seues economies emprenguen les transicions ecològica i digital per a ser més sostenibles i resilients, amb inversions que acceleren la recuperació i reforcen el creixement a llarg termini, perquè el mercat interior funcione correctament amb petites i mitjanes empreses (pimes) sòlides, que puguen augmentar la capacitat de resposta i afrontar altres reptes.  
  
Amb base en l'anterior, el Govern d'Espanya ha elaborat el Pla de Recuperació, Transformació i Resiliència «Espanya Pot» (d'ara endavant, Pla de Recuperació), que inclou deu polítiques tractores o palanques que incidiran directament en aquells sectors productius amb major capacitat de transformació del teixit econòmic i social. El Pla de Recuperació ha sigut aprovat pel Consell el 13 de juliol de 2021, conforme al que s'estableix en els articles 18 i 20 del Reglament (UE) 2021/241 del Parlament Europeu i del Consell, de 12 de febrer de 2021.  
  
De les deu polítiques tractores, la cinquena «Modernització i digitalització del teixit industrial i de la pime, recuperació del turisme i impuls a una Espanya nació emprenedora», se centra essencialment en la competitivitat industrial i de les pimes.  
Els projectes que constitueixen aquest Pla de Recuperació, alineats amb els objectius del Mecanisme de Recuperació i Resiliència, la transició verda i digital, permetran la realització de reformes estructurals en els pròxims anys, mitjançant canvis normatius i inversions que faciliten, d'una banda, una adaptació del model productiu per a la recuperació de l'economia després de la pandèmia causada per la covid-19; i, d'una altra, una transformació cap a una estructura més resilient que permeta que aquest model puga enfrontar amb èxit altres possibles crisis o desafiaments en el futur.  
La majoria de les activitats objecte de suport del Pla de Recuperació es desenvoluparan durant un període de temps breu, de 2021 a 2023, donada la urgència de fer front a la situació crítica ocasionada per la pandèmia, i la seua utilització com una oportunitat estratègica per a escometre les citades transformacions.  
Per al sector del comerç, si la digitalització era ja un repte ineludible per a les empreses, especialment per a les més xicotetes, la irrupció de la crisi pels efectes de la covid-19 ha convertit aquesta exigència, a més, en inajornable.  
La línia d'ajudes que es regula per aquesta resolució s'incardina en el Component 13 del Pla de Recuperació, denominat «Impuls a la pime», en la inversió 4 «Suport al comerç», dins de l'actuació «Programa de modernització del comerç: fons tecnològic» que inclou una línia d'ajudes per a petits i mitjans comerciants, de manera individual o a través d'associacions, per la seua generació d'ocupació i cohesió social, per al finançament de projectes en el sector tendents a la incorporació de noves tecnologies que permeten al comerç local donar resposta als nous hàbits de consum, i que impacten en la transformació digital i sostenibilitat del propi establiment o en el seu model de negoci.  
  
Els projectes promouran a través de la digitalització el desenvolupament d'infraestructures digitals i de dades, agrupacions i centres d'innovació digital i solucions digitals obertes, i garantiran la igualtat de possibilitats d'obtenció i gaudi dels potencials destinataris en tot el territori nacional, sense distinció de territoris com a base de l'ordenació econòmica general i amb una incidència directa en l'activitat econòmica sense menyscapte de les competències autonòmiques.  
D'aquesta manera, i alineats amb els objectius marcats en el Mecanisme de Recuperació i Resiliència i en el Pla de Recuperació, aquesta línia d'ajuda té per objectiu específic subvencionar projectes que desenvolupen actuacions dirigides a actualitzar i modernitzar el sector comercial detallista i adaptar-lo als nous hàbits de consum, fomentar la implementació de noves tecnologies i de solucions que contribuïsquen a la millora de la sostenibilitat, eficiència, la promoció del reciclatge i reutilització de residus en els establiments comercials, així com la formació i sensibilització en totes dues àrees.  
D'altra banda, en compliment amb el que es disposa en el Pla de Recuperació, en el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, i la seua normativa de desenvolupament, en particular la Comunicació de la Comissió Guia tècnica sobre l'aplicació del principi de «no causar un perjudici significatiu» en virtut del Reglament relatiu al Mecanisme de Recuperació i Resiliència, així com amb el requerit en la Decisió d'Execució del Consell relativa a l'aprovació de l'avaluació del Pla de recuperació i resiliència d'Espanya, totes les actuacions finançades que es duran a terme en compliment de la present resolució, han de respectar l'anomenat principi de no causar un perjudici significatiu al medi ambient (principi DNSH per les seues sigles en anglés, «Do No Significant Harm»). Això inclou el compliment de les condicions específiques previstes en la Component 13, Inversió 4.1.2 en la qual s'emmarca, tant en el referit al principi DNSH, i especialment les recollides en els apartats 3, 6, 7 i 8 del document del Component del Pla».  
D'acord amb la regulació establida en l'article 61 del Reial Decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de Recuperació, Transformació i Resiliència en totes les mesures que ajuden a agilitzar i flexibilitzar la seua tramitació, s'incorpora a les presents bases reguladores de subvencions, la convocatòria corresponent a aquestes ajudes.  
Així mateix, en procedir els fons públics del Mecanisme de Recuperació i Resiliència Europeu, i en atenció a la necessària urgència per a atorgar ajudes en el marc dels fons europeus «Next Generation EU», s'aplicarà a aquestes bases reguladores, així com a la convocatòria que, excepcionalment, s'incorpora a aquestes, i a la que es publique per a l'exercici 2023, el citat Reial Decret llei 36/2020; i de conformitat amb el que es preveu en l'article 62 d'aquest Reial Decret llei 36/2020, el procediment de concessió d'aquestes subvencions es tramitarà en règim de concurrència no competitiva, entesa com a modalitat de la concurrència competitiva, que es concedirà per rigorós ordre de presentació de sol·licituds fins a l'esgotament del crèdit pressupostari disponible, i s'iniciarà d'ofici mitjançant convocatòria pública.  
  
Aquesta mateixa previsió es recull en el Decret llei 6/2021, d'1 d'abril, del Consell, de mesures urgents en matèria econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, sempre que es complisquen els requisits establits en el citat Reial Decret llei 36/2020.  
Per Resolució de 19 de maig de 2022, de la Secretaria d'Estat de Comerç, BOE número 126, de 27 de maig de 2022, es publica l'Acord de la Conferència Sectorial de Comerç, pel qual es fixen els criteris de distribució, així com el repartiment resultant per a les comunitats autònomes i ciutats de Ceuta i Melilla, del crèdit destinat al Programa de modernització del comerç: fons tecnològic, per import total de 100 milions d'euros per als exercicis 2022 i 2023, en el marc del Component 13, Inversió I4.1.2 del Pla de Recuperació, Transformació i Resiliència. En aquest acord es determinen els criteris objectius de distribució i el seu pes relatiu, es confirma la participació equilibrada de totes les comunitats i ciutats autònomes, determinant una quantia mínima de recursos aplicables a les actuacions desenvolupades en l'àmbit territorial de cadascuna, segons un coeficient que reflecteix la importància del seu teixit comercial i de la seua població, i s'assegura que els objectius a aconseguir amb aquest acord s'assoliran en el sector comercial en tot el territori nacional.  
D'acord amb l'anterior, correspon a la Comunitat Valenciana, per a cada una de les convocatòries realitzades en exercicis 2022 i 2023, un import de 5.136.635 euros, és a dir, un total de 48.301.924 euros per als dos exercicis pressupostaris. No obstant això, les respectives convocatòries ascendiran a un import global màxim estimat de 4.828.435 euros, destinats a dues línies d'ajudes, una per a pimes comercials i una altra per a agrupacions de comerç, destinant la resta del pressupost, fins a un màxim del 6 % de la dotació assignada, permés per la normativa europea que regula el MRR, per als costos d'implementació o assistències tècniques externes, essencials per al desenvolupament de les actuacions.  
  
La regulació establida en aquestes bases reguladores compleix amb la Llei 15/2022, de 12 de juliol, integral per a la igualtat de tracte i la no discriminació, que té per objecte garantir i promoure el dret a la igualtat de tracte i no discriminació i, respectar la igual dignitat de les persones en desenvolupament dels articles 9.2, 10 i 14 de la Constitució. Conforme a l'ordenament jurídic, les administracions públiques no subvencionaran, bonificaran o prestaran ajudes públiques a aquelles persones físiques o jurídiques, públiques o privades, sancionades per resolució administrativa ferma per alguna de les infraccions qualificades com a molt greus, en els termes i terminis previstos en el títol IV d'aquesta llei. En cap cas, podran tampoc atorgar ajudes que tinguen per objecte la realització d'una activitat o el compliment d'una finalitat que atempte, encoratge o tolere pràctiques qualificades com a infraccions en el citat títol.  
Així mateix, s'ha tingut en compte la regulació establida en el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, encara que no s'han inclòs els criteris de ponderació i baremació recollits en aquest, per regir-se la concessió d'aquestes ajudes, de manera excepcional i ateses les circumstàncies concurrents d'urgència i necessitat d'agilitació de la tramitació de concessió, pel règim de concurrència no competitiva.  
  
Les ajudes regulades en aquesta resolució, en aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, són compatibles amb el mercat interior, i no n'és necessària la notificació a la Comissió Europea, ja que no compleixen tots els requisits de l'apartat 1 de l'article 107 TFUE, atés que aquestes ajudes s'acullen al règim de minimis, i, per tant, estan sotmeses al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 Tractat de Funcionament de la Unió Europea a les ajudes de minimis (DO L 352, de 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifica el Reglament (UE) núm. 1407/2013, respecte a la seua pròrroga, i el Reglament 651/2014, quant a la seua pròrroga i als ajustos pertinents (DO L 215, de 07.07.2020).  
  
La present resolució compleix amb els principis de bona regulació, de necessitat, eficàcia, proporcionalitat, seguretat jurídica, transparència, i eficiència previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
Així, es compleix amb els principis de necessitat i eficàcia, en estar la iniciativa normativa justificada pels interessos que es persegueixen, i s'estableixen les bases reguladores per a la concessió de les subvencions per a finançar, secundar i impulsar la competitivitat i modernització, a través de la transformació digital i sostenible de les petites i mitjanes empreses de comerç.  
Alhora, és conforme amb el principi de proporcionalitat, en contindre la regulació imprescindible per a aconseguir l'objectiu de garantir els fins perseguits, imposant només les condicions que estableix la normativa europea i l'espanyola.  
Compleix el principi de seguretat jurídica, sent coherent amb el dret de la Unió Europea i la resta de l'ordenament jurídic, seguint els principis de claredat i de certitud, que facilite el seu coneixement i comprensió i, en conseqüència, l'actuació i presa de decisions de les empreses.  
  
D'altra banda, és coherent amb els principis d'eficiència, en tant que assegura la màxima eficàcia dels seus postulats per a garantir que les ajudes arriben d'una manera àgil a totes les entitats beneficiàries, incorporant en el seu si la pròpia convocatòria.  
Quant al principi de transparència, estableix uns criteris d'avaluació de les sol·licituds que són objectius, públics i coneguts prèviament. En aquest cas, s'aplica el règim de concessió de concurrència no competitiva, i es concedirà per ordre de presentació de les sol·licituds, fins a esgotar el crèdit disponible; no es considerarà presentada la sol·licitud fins a l'aportació completa de la documentació requerida.  
  
L'instrument jurídic, segons allò que s'ha fixat en l'article 23 del Decret llei 6/2021, d'1 d'abril, del Consell, de mesures urgents en matèria econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, és una resolució de la persona titular de la conselleria competent en matèria de comerç. En aquesta resolució es recullen els elements fonamentals inclosos en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, general de subvencions i el seu desenvolupament reglamentari en el Reial decret 887/2006, de 21 de juliol.  
El projecte de la Llei de pressupostos de la Generalitat per a l'exercici 2023 inclou dins del programa 721.99 MRR. Economia Sostenible, Sectors Productius, Comerç i Consum, la línia pressupostària S0934, denominada Programa de modernització del comerç: fons tecnològic, de capítol VII, que finança les ajudes recollides en aquestes bases reguladores.  
Els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, modificada pel Decret llei 6/2021, d'1 d'abril, del Consell, de mesures urgents en matèria de gestió econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, estableixen que podrà tramitar-se anticipadament els expedients de despesa per a subvencions a càrrec dels capítols IV i VII, sempre que, o bé existisca previsió reiterada en exercicis anteriors, associada en el programa pressupostari, de crèdit adequat i suficient per a la cobertura pressupostària de la despesa de què es tracte, en els pressupostos de la Generalitat, o bé existisca crèdit adequat i suficient en el projecte de Llei de pressupostos en el pròxim exercici, en el cas que haja sigut presentat per a la seua aprovació per les Corts corresponent a l'exercici següent. De conformitat amb l'article 167 de la citada Llei 1/2015, la tramitació anticipada d'atorgament de subvencions, podrà arribar, com a màxim, al moment procedimental immediatament anterior al de la resolució de concessió, i haurà de constar en tots els tràmits que tal atorgament estarà condicionat a l'existència en els pressupostos de l'exercici econòmic següent, de crèdit adequat i suficient per a això.  
  
Així mateix, en l'expedient de despesa s'haurà d'incloure una clàusula suspensiva, amb indicació que la seua resolució queda condicionada a l'efectiva existència de crèdit adequat i suficient, una vegada s'aprove el pressupost de la Generalitat corresponent a l'exercici en el qual s'haja de realitzar la despesa.  
La resolució contempla que les resolucions de concessió es dictaran per ordre de presentació de sol·licituds, una vegada realitzades les comprovacions de concurrència de l'actuació subvencionable i el compliment de la resta de requisits exigits, fins a l'esgotament del crèdit pressupostari assignat en la convocatòria. També s'ha tingut en compte el que s'estableix en el Reial Decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de Recuperació, Transformació i Resiliència, o en l'Ordre HFP/1030/2021, de 29 de setembre, per la qual es configura el sistema de gestió del PRTR.  
  
D'acord amb el que es disposa en l'article 23 del Decret llei 6/2021, d'1 d'abril, del Consell, de mesures urgents en matèria econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, en relació amb l'article 160.2.b) de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i emés informe per l'Advocacia de la Generalitat, així com per la Intervenció Delegada en la Conselleria d'Economia Sostenible, Sectors Productius, Comerç i Treball, de la Intervenció General, resolc:  
  
Primer. Objecte i finalitat  
Aprovar les bases reguladores de la concessió de les subvenciones, en règim de concurrència no competitiva, destinades a secundar i impulsar la competitivitat i modernització, a través de la transformació digital i sostenible de les petites i mitjanes empreses de comerç, en el marc del Component 13 del Pla de Recuperació, denominat «Impuls a la pime», en la inversió 4 «Suport al comerç», dins de l'actuació «Programa de modernització del comerç: fons tecnològic».  
  
  
Segon. Convocatòria  
Convocar les subvencions destinades al finançament, en règim de concurrència no competitiva, de les ajudes destinades a secundar i impulsar el Programa de modernització del comerç: fons tecnològic, en el marc del Pla de Recuperació, Transformació i Resiliència, en el marc del Component 13, I.4.2.  
  
Tercer. Finançament   
Les ajudes es finançaran amb càrrec a la corresponent línia de subvenció habilitada a aquest efecte en l'annex de transferències de capital, del pressupost de la Generalitat, procedent de crèdits del Mecanisme Europeu de Recuperació i Resiliència, en el marc del Component 13, Inversió I4.1.2 del Pla de Recuperació, Transformació i Resiliència, conforme a la Resolució de 19 de maig de 2022, de la Secretaria d'Estat de Comerç, per la qual es publica l'Acord de la Conferència Sectorial de Comerç, pel qual es fixen els criteris de distribució, així com el repartiment resultant per a les comunitats autònomes i ciutats autònomes de Ceuta i Melilla, del crèdit destinat al Programa de modernització del comercio: fons tecnològic, per un import total de 100 milions d'euros per a les ajudes convocades en els exercicis 2022 i 2023, en el marc del Component 13, Inversió I4.2 del Pla de Recuperació Transformació i Resiliència.  
  
Quart. Habilitació  
Es faculta la persona titular de la Direcció General de Comerç, Artesania i Consum, per a dictar totes les resolucions i instruccions que siguen necessàries per a la interpretació, el desenvolupament i execució d'aquesta resolució i de les corresponents convocatòries.  
  
Cinqué. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 21 de desembre de 2022.- El conseller d'Economia Sostenible, Sectors Productius, Comerç i Treball: Rafael Climent González.  
  
  
  
Annex I  
Bases reguladores per les quals s'estableix la concessió de subvencions destinades al Programa de modernització del comerç: fons tecnològic, en el marc del Pla de Recuperació, Transformació i Resiliència  
  
  
Base primera. Objecte i àmbit d'aplicació  
1. L'objecte de la present resolució és establir les bases reguladores per a la concessió de les subvencions destinades al Programa de modernització del comerç: fons tecnològic, en el marc del Component 13, Impuls a la pime, Inversió I4.1.2, Suport al comerç, del Pla de Recuperació, Transformació i Resiliència.  
2. La finalitat d'aquestes ajudes és finançar el desenvolupament de plans i projectes de contingut tecnològic, innovador i sostenible que, presentats per les petites i mitjanes empreses de comerç, ja siga de manera individual o a través de les seues associacions, incidisquen en la gestió de l'activitat comercial i en el seu model de negoci, i en garantisquen l'adaptació als nous hàbits de consum, modalitats de venda, posicionament i distribució.  
3. Les actuacions susceptibles de rebre suport es desenvoluparan a la Comunitat Valenciana.  
  
Base segona. Marc normatiu  
1. Aquestes ajudes tenen la consideració de subvencions públiques i es regeixen per la Llei 38/2003, de 17 de novembre, general de subvencions, i el seu desenvolupament mitjançant el Reglament 887/2006, de 21 de juliol, així com per la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
2. Les ajudes regulades en aquesta resolució, en aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, són compatibles amb el mercat interior i no és necessària la notificació d'aquestes a la Comissió Europea, ja que no compleixen tots els requisits de l'apartat 1 de l'article 107 TFUE, atés que aquestes ajudes s'acullen al règim de minimis, i, per tant, estan sotmeses al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 Tractat de Funcionament de la Unió Europea a les ajudes de minimis (DO L 352, de 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifica el Reglament (UE) núm. 1407/2013, respecte a la seua pròrroga i, el Reglament 651/2014, quant a la seua pròrroga i als ajustos pertinents (DO L 215, de 07.07.2020). Les ajudes regulades en aquestes bases, no es troben entre les excloses enumerades en l'article 1.1 del citat Reglament (UE) 1407/2013.  
  
En conseqüència, en tractar-se d'ajudes sotmeses al règim de minimis, l'import total de la subvenció concedida a una única empresa no excedirà de 200.000 euros concedits en l'actual exercici fiscal i els dos anteriors.  
Base tercera. Accions subvencionables  
1. S'estableixen dues línies d'ajudes diferenciades:  
a) Línia destinada a petites i mitjanes empreses del comerç minorista.  
b) Línia destinada a associacions sense ànim lucratiu del sector comercial.  
2. Podran ser objecte de subvenció les inversions realitzades per les entitats beneficiàries en els conceptes següents:  
a) Projectes de noves tecnologies dirigides a millorar diferents àrees de l'estratègia comercial en línia i de comunicació, del model de negoci i de l'experiència de compra (despeses en inversió referides a la transformació digital).  
b) Projectes de noves tecnologies per a l'adaptació de l'espai físic de venda, tant a les noves necessitats i hàbits dels consumidors com a nous models de gestió (despeses en inversió referides a transformació del punt de venda).  
c) Projectes de solucions tecnològiques per a millorar l'eficiència i sostenibilitat del lliurament d'última milla (despeses en inversió relatives a la cadena de subministrament i traçabilitat).  
d) Projectes d'aplicació de solucions tecnològiques per a millorar l'eficiència en el consum energètic i dels recursos (despeses en inversió relatives a la sostenibilitat i l'economia circular).  
3. La inversió mínima aprovada no serà inferior a 5.000 euros (IVA exclòs), i l'ajuda serà del 100 %, amb el límit de 200.000 euros.  
4. En la línia destinada a petites i mitjanes empreses del comerç minorista, les inversions objecte de subvenció estaran sempre vinculades a l'establiment comercial.  
5. Es consideraran subvencionables les actuacions realitzades des de l'1 de gener de l 2022 i fins a la data de presentació de la sol·licitud de subvenció, llevat que s'establisca un termini diferent en la convocatòria de les ajudes. La justificació de l'actuació realitzada es presentarà juntament amb la sol·licitud.  
  
Base quarta. Despeses subvencionables  
1. Es consideraran despeses subvencionables aquelles que, de manera indubtable, estiguen relacionades amb l'activitat objecte de l'ajuda, siguen necessàries per a la seua execució, hagen sigut contretes durant el període d'execució aprovat per a cada projecte beneficiari, i es troben efectivament pagades amb anterioritat a la finalització del període de justificació. Les despeses hauran d'estar subjectes a preus de mercat.  
2. Quan l'import de la despesa subvencionable supere les quanties establides en la Llei 9/2017, de 8 de novembre, de contractes del sector públic, per al contracte menor, la beneficiària haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues especials característiques no existisca en el mercat prou nombre d'entitats que els realitzen, presten o subministren, o llevat que la despesa s'haguera realitzat amb anterioritat a la concessió de la subvenció. L'elecció entre les ofertes presentades, que hauran d'aportar-se juntament amb la justificació, es realitzarà conforme a criteris d'eficiència i economia, havent de justificar-se l'elecció expressament en una memòria, quan no recaiga en la proposta econòmica més avantatjosa.  
3. Les entitats sol·licitants hauran de presentar una sol·licitud d'ajuda única per establiment, que podrà englobar una o diverses de les categories de despeses indicades en els apartats anteriors. Els conceptes de despesa, per a ser considerats finançables, hauran de detallar-se individualment en la memòria a presentar juntament amb la sol·licitud. En cas contrari, no seran tinguts en compte en la configuració de la despesa finançable.  
4. No seran subvencionables, en cap cas, les despeses següents:  
a) L'impost sobre el valor afegit (IVA) satisfet per l'adquisició de béns i serveis, i qualsevol altre impost indirecte que recaiga sobre l'entitat beneficiària.  
b) Projectes que no respecten plenament les normes i prioritats de la Unió Europea en matèria climàtica i mediambiental, i el principi de «no causar un perjudici significatiu», en el sentit de l'article 17 del Reglament (UE) 2020/852 del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088. En qualsevol cas, no seran finançables les activitats incloses en la llista d'exclusió establida en la Decisió d'Execució del Consell per a aquesta inversió:  
b.1. Les activitats relacionades amb els combustibles fòssils, inclosa la seua utilització ulterior (excepte els projectes en el marc d'aquesta mesura relacionats amb la generació d'electricitat i/o calor utilitzant gas natural, així com amb la infraestructura de transport i distribució connexa, que complisquen les condicions establides en l'annex III de la Guia tècnica sobre l'aplicació del principi de «no causar un perjudici significatiu» (DO C 58 de 18.2.2021, p.1).  
b.2. Les activitats en el marc del règim de comerç de drets d'emissió de la UE (RCDE) en relació amb les quals es preveja que les emissions de gasos d'efecte d'hivernacle que provocaran no se situaran per davall dels paràmetres de referència pertinents (quan es preveja que les emissions de gasos d'efecte d'hivernacle provocades per l'activitat subvencionada no seran significativament inferiors als paràmetres de referència pertinents, haurà de facilitar-se una explicació motivada sobre aquest tema. Paràmetres de referència establits per a l'assignació gratuïta de drets d'emissió en relació amb les activitats que s'inscriuen en l'àmbit d'aplicació del règim de comerç de drets d'emissió, segons el que s'estableix en el Reglament d'execució UE 2021/447 de la Comissió).  
  
b.3. Les activitats relacionades amb abocadors de residus, incineradores (aquesta exclusió no s'aplica a les accions empreses en el marc d'aquesta mesura en plantes dedicades exclusivament al tractament de residus perillosos no reciclables, ni a les plantes existents, quan aquestes accions tinguen per objecte augmentar l'eficiència energètica, capturar els gasos de fuita per al seu emmagatzematge o utilització, o recuperar materials de les cendres d'incineració, sempre que tals accions no comporten un augment de la capacitat de tractament de residus de les planta o a una prolongació de la seua vida útil; aquests detalls hauran de justificar-se documentalment per cada planta), plantes de tractament mecànic-biològic (aquesta exclusió no s'aplica a les accions desenvolupades en el marc d'aquesta mesura en les plantes de tractament mecànic-biològic existents, quan aquestes accions tinguen per objecte augmentar la seua eficiència energètica o el seu recondicionament per a operacions de reciclatge de residus separats, com el compostatge i la digestió anaeròbia de bioresidus, sempre que tals accions no comporten un augment de la capacitat de tractament de residus de les plantes o una prolongació de la seua vida útil; aquests detalls hauran de justificar-se documentalment per cada planta).  
b.4. Les activitats en les quals l'eliminació a llarg termini de residus puga causar danys al medi ambient. El plec de condicions exigirà, a més, que només puguen seleccionar-se aquelles activitats que complisquen la legislació mediambiental nacional i de la UE pertinent.  
c) Despeses corrents per al funcionament de les entitats beneficiàries, associacions i pimes, incloent-hi arrendaments, adquisició de material i subministraments, o despeses corrents en general.  
d) Autoritzacions administratives, llicències, permisos, cost d'avals i/o fiances, multes, taxes, impostos o tributs i despeses associades a gestions, contractacions, consultes o tràmits administratius, encara que siguen necessaris per a l'obtenció de permisos o llicències.  
e) Assegurances subscrites per l'entitat sol·licitant.  
f) Despeses financeres, reestructuracions de passiu o refinançaments, circulant i altres impostos o taxes, despeses bancàries de qualsevol tipus d'operació, així com aquelles que generen autofacturació.  
g) Immobles i articles d'exposició i de prova susceptibles de posterior venda al públic i la instal·lació d'expositors de caràcter temporal.  
  
h) Elements de transport.  
i) Despeses d'arrendament d'establiments o despeses corrents de l'activitat de la beneficiària.  
j) No es consideraran subvencionables els treballs realitzats per la pròpia empresa o associació sol·licitant de la subvenció ni aquelles actuacions quan el venedor dels actius o el prestador de l'activitat fora la pròpia empresa o associació sol·licitant, o es donara un supòsit anàleg del qual poguera derivar-se autofacturació.  
k) Costos associats a sancions penals, així com despeses de procediments judicials.  
  
Base cinquena. Entitats beneficiàries  
1. Podran acollir-se a les ajudes establides en aquesta resolució:  
a) A la línia d'ajudes destinada a petites i mitjanes empreses del sector comercial: les empreses del sector del comerç que tinguen la consideració de pime, conformement a la definició establida en el Reglament (UE) 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (Reglament general d'exempció per categories).  
L'activitat principal del negoci haurà de correspondre's amb alguna de les activitats incloses en la secció G, codi 47 de la Classificació Nacional d'Activitats Econòmiques 2009 (CNAE-2009) aprovada pel Reial decret 475/2007, de 13 d'abril, pel qual s'aprova la Classificació Nacional d'Activitats Econòmiques 2009 (CNAE-2009), excepte els grups i classes 4726, 473, 4773 i 479.  
S'inclouen com a beneficiàries les agrupacions de persones físiques o jurídiques, públiques o privades, societats civils, comunitats de béns, o qualsevol altre tipus d'unitat econòmica o patrimoni separat sense personalitat jurídica, sense que en aquest cas puguen sol·licitar ajuda, al mateix temps, els socis, comuners o integrants d'aquestes agrupacions.  
  
Si en l'establiment s'exerceixen de manera simultània activitats de comerç juntament amb unes altres que no tinguen aquesta consideració, s'haurà d'acreditar que l'activitat principal exercida en l'establiment és la de comerç, presentant per a això documentació acreditativa de la xifra de negoci o de vendes de les diferents activitats econòmiques, o una altra documentació que puga acreditar aquesta circumstància.  
En el cas de comerç no sedentari, s'admetran exclusivament les modalitats de venda en mercats ambulants i el comerç itinerant en vehicles-tenda o canals curts de comercialització. L'activitat principal de l'empresa ha de ser la venda ambulant.  
b) A la línia d'ajudes destinada a les associacions, les associacions sense ànim lucratiu del sector comercial, així com les entitats associatives que integren diverses associacions de comerciants o les federacions i confederacions, legalment constituïdes i amb seu social a la Comunitat Valenciana:  
1r. Que tinguen, entre els seus fins estatutaris i programes d'actuació, la defensa dels interessos del sector comercial i la realització d'activitats que contribuïsquen a la dinamització i foment de l'activitat comercial.  
2n. Que, almenys el 51 % de membres, desenvolupen activitat comercial que s'enquadre dins de la secció primera, agrupacions 61, 62, 64, 65 i 66 (excepte 664 i 665), el grup 755 de l'agrupació 75 i l'agrupació 97, de l'Impost d'Activitats Econòmiques segons Reial decret llei 1.175/1990, de 28 de setembre.  
2. A més de les condicions previstes en l'apartat anterior, les beneficiàries hauran de complir els requisits següents:  
a) Assumir, enfront de l'entitat convocant, la totalitat de drets i obligacions inherents a tal condició, derivada de la Llei 38/2003, de 17 de novembre, i del seu Reglament de desenvolupament, aprovat per Reial decret 887/2006, de 21 de juliol.  
b) Complir l'estipulat en aquestes bases reguladores, en particular les seues condicions, requisits i obligacions.  
c) No incórrer en alguna de les circumstàncies relacionades en l'article 13 de la Llei 38/2003, de 17 de novembre.  
d) No ser deutora per resolució d'idoneïtat de reintegrament de subvencions.  
e) No haver sigut sancionada per resolució administrativa ferma, conforme al que s'estableix en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
f) No haver sigut sancionada per resolució administrativa ferma per alguna de les infraccions qualificades de molt greus en la Llei 15/2022, de 12 de juliol, integral per a la igualtat de tracte i la no discriminació.  
  
  
Base sisena. Obligacions de les entitats beneficiàries  
1. Amb caràcter general, són obligacions de cada beneficiària les assenyalades en l'article 14 de la Llei 38/2003, de 17 de novembre, i addicionalment i en particular, les següents:  
a) Complir l'objectiu, executar el projecte o realitzar l'activitat que fonamenta la concessió de les subvencions en els termes establits en aquestes bases reguladores, en cada convocatòria i, si fa el cas, en la concessió de l'ajuda. En aquest context, tota alteració de les condicions tingudes en compte per a la tramitació de la sol·licitud podrà donar lloc a la modificació de la resolució, sense perjudici que la no comunicació d'aquestes modificacions puga ser causa suficient per a la minoració o revocació de l'ajuda.  
b) Acreditar la realització de l'activitat, així com el compliment dels requisits i condicions que determinen la concessió de l'ajuda en la forma, condicions i terminis establits en aquestes bases reguladores, en cada convocatòria i, si fa el cas, en la concessió de l'ajuda.  
c) Les beneficiàries han de destinar els béns objecte de subvenció a la fi concreta per a la qual es va concedir la subvenció, durant un termini de cinc anys des de la finalització de l'execució del projecte o durant la seua vida útil, en el cas de béns inscriptibles, o de dos anys en la resta de béns. Això no impedirà la substitució d'instal·lacions o equips que hagen quedat obsolets o s'hagen avariat dins d'aqueix període, sempre que l'activitat econòmica es mantinga en la zona de què es tracte durant el període mínim aplicable. Tot això, conforme al que s'estableix en l'article 31.4 i 31.5 de la Llei 38/2003, de 17 de novembre. El compliment d'aquest requisit estarà subjecte a comprovacions a criteri de l'òrgan gestor de les ajudes.  
d) Comunicar, en qualsevol moment de la vigència de l'expedient, altres ajudes, ingressos o recursos públics o privats que haguera obtingut per al mateix projecte.  
e) Mantindre un sistema de comptabilitat separat i específic en relació amb el projecte objecte de la subvenció, o un codi comptable adequat en relació amb totes les transaccions relacionades amb el projecte.  
  
f) Disposar de llibres comptables, registres diligenciats i altres documents degudament acreditats en els termes exigits per la legislació mercantil i sectorial aplicable a la beneficiària en cada cas. Conservar els documents en format electrònic durant un període de cinc anys a partir de l'operació, d'acord amb l'article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els reglaments (UE) núm. 1296/2013, (UE) núm. 1301/2013, (UE) núm. 1303/2013, (UE) núm. 1304/2013, (UE) núm. 1309/2013, (UE) núm. 1316/2013, (UE) núm. 223/2014, (UE) núm. 283/2014, i la Decisió núm. 541/2014/UE, i pel qual es deroga el Reglament (UE, Euratom) núm. 966/2012.  
  
g) Complir amb qualsevol altra obligació que s'establisca en les convocatòries o les resolucions de concessió.  
h) En el disseny i execució de les actuacions subvencionades, les entitats beneficiàries garantiran el respecte al principi de «no causar un perjudici significatiu» o, segons les seues sigles en anglés «DNSH» de Do Not Substancial Harm, conforme al que es preveu en el Pla de Recuperació, Transformació i Resiliència (PRTR), en el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, i la seua normativa de desenvolupament, en particular la Comunicació de la Comissió, Guia tècnica sobre l'aplicació del principi de «no causar un perjudici significatiu» en virtut del Reglament relatiu al Mecanisme de Recuperació i Resiliència, així com amb el requerit en la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya.  
Tots els projectes objecte de l'ajuda en totes les fases del disseny, execució i justificació dels projectes i de manera individual per a cada actuació, hauran de respectar l'anomenat principi de no causar un perjudici significatiu al medi ambient (principi DNSH per les seues sigles en anglés «Do No Significant Harm»), i les condicions de l'etiquetatge climàtic i digital. Això inclou el compliment de les condicions específiques assignades previstes en els components que li siguen aplicables, tant en el referit al principi DNSH, com a l'etiquetatge climàtic i digital, i especialment les recollides en els apartats 3, 6 i 8 del document dels components del pla. Per a això, les beneficiàries hauran d'aportar justificació del compliment del principi DNSH mitjançant una avaluació favorable d'adequació al principi DNSH o, si fa el cas, una declaració responsable del seu compliment, d'acord amb els models establits en la Guia DNSH del Ministeri per a la Transició Ecològica i el Repte Demogràfic.  
i) A més, en cas d'adquirir equips de tecnologies de la informació hauran d'assegurar-se que aquests complisquen amb els requisits relacionats amb l'energia establits d'acord amb el que es disposa en el Reial decret 187/2011, de 18 de febrer, relatiu a l'establiment de requisits de disseny ecològic aplicables als productes relacionats amb l'energia per a servidors i emmagatzematge de dades, o computadores i servidors de computadores o pantalles electròniques. En aquestes adquisicions s'activaran mesures per a assegurar la compra d'aquells equips energèticament eficients, que siguen absolutament respectuosos amb el Codi de Conducta per a les TIC de la Comissió Europea, i es prendran mesures perquè augmente la durabilitat, la possibilitat de reparació, d'actualització i de reutilització dels productes, dels aparells elèctrics i electrònics implantats.  
2. Alhora, han de complir les obligacions relacionades amb el compromís de compliment dels principis transversals establits en el PRTR, seguint el model de l'annex IV de l'Ordre HFP/1030/2021, de 29 de setembre.  
3. Són obligacions relacionades amb la cessió i el tractament de dades sobre l'execució d'actuacions del pla de recuperació, transformació i resiliència (PRTR), i de compromís en relació amb l'execució d'actuacions del mateix pla (PRTR), amb la finalitat de complir amb els apartats 2 i 3 de l'article 22 del Reglament (UE) 2021/241 del Parlament Europeu i del Consell, de 12 de febrer de 2021, i amb el principi de no causar un perjudici significatiu al medi ambient (DSNH) i l'etiquetatge climàtic, de conformitat amb la declaració responsable.  
  
5. Les entitats beneficiares hauran de donar visibilitat a l'origen dels fons rebuts, fent constar en la difusió de les actuacions subvencionades per aquesta resolució, «finançat per la Unió Europea - Next Generation EU». Hauran d'incorporar els logos i emblemes de la Generalitat, l'emblema i la referència als fons que financen l'actuació.  
  
6. Així mateix, s'hauran de complir les obligacions en matèria de transparència i publicitat activa, de conformitat amb el que es disposa en l'article 3 de la Llei 19/2013, de 9 de desembre, de transparència, accés a la informació pública i bon govern, i l'article 4 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, sense perjudici de les obligacions establides en l'article 14 de la Llei general de subvencions i una altra legislació aplicable.  
  
La difusió de la informació es realitzarà a través de la pàgina web de l'entitat beneficiària, o bé, a través de la plataforma TEP -Transparència Entitats Privades- de la GVAOberta: https://gvaoberta.gva.es/es/tep  
  
7. Hauran de sotmetre's, a més, a les actuacions de comprovació, seguiment i inspecció de la Direcció General de Comerç, Artesania i Consum, així com al control financer que correspon a la Intervenció General de la Generalitat i, si fa el cas, dels òrgans competents d'altres organismes públics cofinançadors en relació amb les ajudes concedides.  
  
  
Base setena. Compatibilitat de les ajudes  
1. Les subvencions regulades en les presents bases reguladores seran compatibles amb la percepció d'altres subvencions, ajudes, ingressos o recursos per a la mateixa finalitat, provinents de qualssevol administracions o entitats públiques o privades, nacionals, de la Unió Europea o d'organismes internacionals, tenint en compte que l'import total de les subvencions rebudes, en cap cas, no podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, i en tal cas escaurà el reintegrament de l'excés.  
2. Les ajudes de minimis concedides conformement a la present resolució podran acumular-se amb les ajudes de minimis concedides conformement al Reglament (UE) núm. 360/2012 de la Comissió, fins al límit màxim establit en aquest Reglament. Podran acumular-se amb ajudes de minimis concedides conformement a altres reglaments de minimis fins al límit màxim pertinent que s'estableix en l'article 3, apartat 2 del Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
  
Les ajudes de minimis no s'acumularan amb cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si aquesta acumulació excedira de la intensitat de l'ajuda o de l'import d'ajudes superior corresponent, fixat en les circumstàncies concretes de cada cas per un reglament d'exempció per categoria o una decisió adoptada per la Comissió. Les ajudes de minimis que no es concedisquen per a costos subvencionables específics podran acumular-se amb altres ajudes estatals, concedides en virtut d'un reglament d'exempció per categories o d'una decisió adoptada per la Comissió.  
3. D'acord amb el que es preveu en l'article 7 de l'Ordre HFP/1030/2021, de 29 de setembre, les ajudes previstes en aquesta resolució respecten el principi d'addicionalitat i la necessitat d'establir mecanismes que eviten el doble finançament i, per tant, només s'admetrà la compatibilitat sempre que quede garantit que aquesta ajuda no cobrisca el mateix cost, de conformitat amb el que es disposa en el Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió (Reglament financer).  
4. Les entitats beneficiàries hauran de declarar les ajudes que hagen sol·licitat o percebut per part d'altres administracions o entitats per a la mateixa finalitat i objecte, tant en el moment de la presentació de la sol·licitud com durant la tramitació del procediment.  
  
Base vuitena. Procediment de concessió  
1. De conformitat amb l'article 24 del Decret llei 6/2021, d'1 d'abril, del Consell, de mesures urgents en matèria econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, el procediment de concessió de les ajudes es tramitarà en règim de concurrència no competitiva, i es concedirà per ordre de presentació de sol·licituds, una vegada realitzades les comprovacions de concurrència de l'actuació subvencionable i el compliment de la resta de requisits exigits, fins a l'esgotament del crèdit pressupostari assignat en la convocatòria.  
2. El procediment s'iniciarà d'ofici, amb la publicació en el DOGV de la convocatòria pública, i li serà aplicable el règim jurídic establit en aquesta, d'acord amb l'article 23.2 de la Llei general de subvencions.  
  
3. La informació de cada convocatòria i els impresos normalitzats de sol·licitud, annexos i resta de models estaran disponibles en la pàgina web de la Generalitat (www.gva.es), a partir de la publicació en el Diari Oficial de la Generalitat Valenciana. Així mateix, es remetrà a la Base de Dades Nacional de Subvencions per a la publicació en aquest portal, de conformitat amb l'article 20.8 de la LGS.  
  
Base novena. Òrgans competents per a la convocatòria i tramitació del procediment  
1. La Direcció General de Comerç, Artesania i Consum podrà realitzar diferents convocatòries d'ajudes, que seran publicades en el DOGV, de conformitat amb les consignacions pressupostàries existents.  
  
2. La Direcció General de Comerç, Artesania i Consum, com a òrgan instructor, podrà realitzar d'ofici totes les actuacions precises per a la determinació, coneixement i comprovació de les dades en virtut de les quals hagen de formular-se les corresponents propostes de resolució i recaptar del sol·licitant, organismes i entitats l'aportació addicional d'altres documents, informes o dades aclaridores que estime necessàries per a resoldre sobre la sol·licitud formulada.  
3. Examinades les sol·licituds, l'òrgan instructor emetrà un informe on farà constar que es compleixen els requisits necessaris per a la concessió de les ajudes i formularà la proposta de resolució de concessió a l'òrgan competent per a resoldre.  
4. Amb caràcter general, totes les persones que intervinguen en el procediment de selecció de beneficiàries i verificació del compliment de condicions han de complir amb les obligacions relacionades amb la prevenció, detecció i correcció del frau, corrupció i conflicte d'interessos, amb la finalitat d'acomplir les obligacions que l'article 22 del Reglament (UE) 2021/241 del Parlament Europeu i del Consell, de 12 de febrer de 2021. Es configuren com a actuacions obligatòries per als òrgans gestors, l'avaluació de risc de frau, l'emplenament de la Declaració d'Absència de Conflicte d'Interessos (DACI), seguint el model de l'annex IV.A) de l'Ordre HFP/1030/2021, i la disponibilitat d'un procediment per a abordar conflictes d'interessos.  
  
  
Base deu. Resolució de les subvencions  
1. Correspon a la persona titular de la Conselleria d'Economia Sostenible, Sectors Productius, Comerç i Treball, o òrgan que delegue, dictar la resolució de concessió de les ajudes.  
2. Es delega en la Direcció General de Comerç, Artesania i Consum la resolució de les incidències que puguen produir-se amb posterioritat a la resolució de les ajudes, inclosos els errors materials, aritmètics o de fet.  
3. El termini màxim per a resoldre i notificar la resolució escaient serà de sis mesos a comptar des de l'endemà de la data de finalització del termini de presentació de sol·licituds. Transcorregut aquest termini sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu, sense perjudici que subsistisca l'obligació legal de l'administració de resoldre expressament sobre la petició formulada.  
4. Les subvencions es concediran per ordre de presentació de sol·licituds, una vegada completat l'expedient i realitzades les comprovacions de concurrència dels requisits exigits, fins a l'esgotament del crèdit pressupostari assignat en la convocatòria. A l'efecte, no es considerarà presentada la sol·licitud fins que s'aporte tota la documentació requerida. En cas de coincidència en la mateixa data, es prioritzarà la sol·licitud de subvenció en funció de la data de sol·licitud més antiga i, si tampoc es resolguera l'empat, en funció del número d'expedient més baix.  
5. La resolució es notificarà a les persones sol·licitants en els termes que es fixen en la convocatòria, i de conformitat amb la legislació vigent de procediment administratiu comú, i inclourà, si escau, l'import de l'ajuda equivalent de subvenció en brut, així com el seu caràcter de minimis, fent referència expressa al títol i a la publicació del Reglament en el DOUE.  
6. Les resolucions es publicaran en el DOGV i es remetran a la Base Nacional de Dades de Subvencions per a la publicació en aquest portal.  
  
7. El procediment podrà resoldre's de manera parcial, a mesura que les sol·licitants presenten la totalitat de la documentació exigida.  
8. La resolució de concessió de les ajudes posa fi a la via administrativa. Contra aquestes, la persona interessada podrà optar entre interposar, potestativament, recurs de reposició davant el mateix òrgan que l'ha dictada, conforme a la legislació vigent de procediment administratiu comú; o bé, impugnar-la directament davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de la notificació, formulant-hi el corresponent recurs administratiu a l'empara del que s'estableix en els articles 10.1.a i 46.1 de la Llei 29/1988, de 13 de juliol, reguladora de la jurisdicció contenciosa administrativa.  
  
9. En els expedients de despeses vinculades a la convocatòria s'inclourà l'emplenament, per tot el personal que intervé en el procediment de concessió, de la Declaració d'Absència de Conflicte d'Interessos (DACI), de l'Ordre HFP/1030/2021, en línia amb la prevenció del frau, així com la declaració responsable, per part de l'òrgan competent, que aquestes ajudes respecten el principi de no causar un perjudici significatiu al medi ambient (principi DNSH).  
  
Base onze. Presentació de sol·licituds i documentació  
1. Les sol·licituds es formularan en els models que es determinen en cada convocatòria, que establirà el procediment telemàtic per a la seua presentació i tramitació.  
Juntament amb la sol·licitud es presentarà la liquidació de les ajudes, executat el projecte íntegrament, d'acord amb el pressupost presentat i en els termes i terminis fixats per a la concessió de l'ajuda.  
2. Les sol·licituds hauran d'acompanyar-se dels documents que a continuació es relacionen:  
a) Aportació de la documentació acreditativa de la identitat de la persona sol·licitant o del seu representant, si es tracta d'una persona jurídica, en el cas d'oposar-se'n a la consulta per part de l'òrgan gestor, de conformitat amb el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, així com l'autorització expressa a la Conselleria d'Economia Sostenible, Sectors Productius, Comerç i Treball, perquè aquesta comprove les dades de l'impost d'activitats econòmiques, si escau, així com el domicili fiscal de la sol·licitant.  
Quan es tracte d'una persona jurídica s'haurà d'aportar, a més, documentació acreditativa i identificativa, que consisteix en còpia de l'escriptura de constitució/estatuts actualitzada i les seues possibles modificacions, i acreditació de la inscripció en el Registre Mercantil o registre corresponent, així com de la targeta d'identificació fiscal. En cas que aquesta haja sigut aportada anteriorment i no haja patit cap variació, hi caldrà el certificat de la secretaria de l'entitat acreditatiu que no s'ha produït cap canvi en la documentació identificativa de l'entitat, i de la vigència del nomenament de qui ostente la presidència o la seua representació a data de presentació de la sol·licitud. Aquesta documentació no serà necessària quan la persona que presente la sol·licitud siga la persona representant legal de la sol·licitant.  
  
b) Certificat expedit per l'Agència Estatal d'Administració Tributària sobre l'impost d'activitats econòmiques o còpia de l'alta censal o declaració responsable sobre la no realització de cap activitat econòmica, si escau, en el cas de no concedir autorització expressa a la Conselleria.  
c) Dades de domiciliació bancària: Si el compte bancari no ha sigut utilitzat en les relacions amb aquesta Conselleria, l'entitat sol·licitant haurà de donar d'alta la domiciliació bancària mitjançant el tràmit automatitzat establit per la Generalitat en l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat. En un altre cas, s'indicarà el número del compte anteriorment utilitzat i donat d'alta a l'efecte.  
  
d) Autorització expressa a la Conselleria d'Economia Sostenible, Sectors Productius, Comerç i Treball, perquè aquesta obtinga de manera directa a través de certificats telemàtics, l'acreditació del compliment d'obligacions tributàries. La Direcció General de Comerç, Artesania i Consum requerirà la persona sol·licitant si la informació obtinguda hi presenta cap incidència, per a esmenar-la.  
No obstant això, la persona sol·licitant podrà denegar expressament aquesta autorització, i haurà d'aportar els certificats de trobar-se al corrent en el compliment de les seues obligacions davant l'Agència Estatal d'Administració Tributària i l'Agència Tributària Valenciana.  
Per a l'acreditació de trobar-se al corrent de les seues obligacions enfront de la Seguretat Social, l'administració podrà consultar o obtindre-la directament, llevat que la persona interessada s'hi oposara, de conformitat amb el que es disposa en l'article 77.1.d del Reial decret legislatiu 8/2015, de 30 d'octubre, pel qual s'aprova el text refós de la Llei general de la Seguretat Social. Les persones que s'oposen a aquesta consulta o obtenció de dades hauran d'aportar la documentació acreditativa que es troben al corrent de les esmentades obligacions.  
  
En el cas de sol·licituds realitzades per les agrupacions de persones físiques o jurídiques, públiques o privades, societats civils, comunitats de béns, o qualsevol altre tipus d'unitat econòmica o patrimoni separat sense personalitat jurídica pròpia, hauran de presentar-se els certificats de trobar-se al corrent de les seues obligacions tributàries de cadascun dels socis, comuners o integrants d'aquestes entitats o l'autorització per a poder consultar-ho de manera directa, a través de certificats telemàtics per la Conselleria d'Economia Sostenible, Sectors Productius, Comerç i Treball. Quan es tracte de les obligacions davant la Seguretat Social, l'administració podrà consultar-les o obtindre-les directament, llevat que els comuners, socis o integrants d'aquestes entitats s'hi oposen.  
  
En aquest sentit, les certificacions expedides per les administracions tributàries i per la Seguretat Social tindran una validesa de sis mesos des de la data d'expedició, d'acord amb el que s'estableix en l'article 23.3 del Reial decret 887/2006, pel qual s'aprova el Reglament de la LGS.  
  
e) Declaració responsable de no ser deutora per reintegrament de subvencions.  
f) Declaració responsable que acredite que la sol·licitant no està incursa en les prohibicions per a obtindre la condició de persona beneficiària establides en l'article 13 de la LGS, compleix amb els requisits exigits en la normativa reguladora, disposa de la documentació que així ho acredita, i es compromet a mantindre'n el compliment fins a la finalització del procediment.  
g) Declaració responsable de no haver rebut ni sol·licitat altres subvencions, ajudes, ingressos o recursos per a la mateixa finalitat o, si fa el cas, relació d'entitats a les quals s'hagen sol·licitat o de les quals s'hagen obtingut, amb indicació de la quantitat sol·licitada o concedida, data de concessió, si fa el cas, i normativa en què s'empara.  
h) Declaració responsable sobre el compliment de la normativa sobre integració laboral de persones amb discapacitat, quan la sol·licitant de la subvenció exercisca activitat empresarial, en cas contrari, declaració d'estar exempta. En qualsevol cas, s'indicarà el percentatge de persones treballadores amb diversitat o discapacitat en relació amb la seua plantilla, a dia anterior a la publicació de cada convocatòria, o s'inclourà compromís per escrit de contractar-ne un percentatge major durant l'àmbit temporal de l'ajuda.  
i) Si fa el cas, declaració responsable de les ajudes de minimis concedides per qualsevol projecte a l'empresa o entitat sol·licitant, inclosos els costos per als quals se sol·licita suport, durant els dos exercicis fiscals anteriors i durant l'exercici fiscal en curs amb indicació d'import, organisme, data de concessió i règim d'ajudes en què s'empara; o si fa el cas, declaració de no haver-ne rebut cap.  
j) Declaració responsable de no haver sigut sancionada per resolució administrativa ferma, conforme al que s'estableix en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
k) No haver sigut sancionada per resolució administrativa ferma per alguna de les infraccions qualificades com molt greus en la Llei 15/2022, de 12 de juliol, integral per a la igualtat de tracte i la no discriminació.  
l) Declaració responsable del compliment del principi DNSH, d'acord amb els models establits en la Guia DNSH del Ministeri per a la Transició Ecològica i el Repte Demogràfic.  
m) Declaració responsable del compromís de compliment dels principis transversals establits en el PRTR, seguint el model de l'annex IV de l'Ordre HFP/1030/2021, de 29 de setembre.  
n) Model de cessió i tractament de dades en relació amb l'execució d'actuacions del Pla de Recuperació, Transformació i Resiliència (PRTR).  
o) Compromís per escrit de concedir els drets i els accessos necessaris per a garantir que la Comissió, l'Oficina Europea de Lluita contra el Frau (en endavant OLAF), el Tribunal de Comptes Europeu, la Fiscalia europea i les autoritats nacionals competents exercisquen les seues competències.   
3. Així mateix, haurà d'acreditar-se la condició de pime mitjançant l'aportació de la documentació següent, tant de la pròpia empresa com, si fa el cas, de les empreses associades o vinculades a aquesta:  
a) Codi d'activitat de l'Impost d'activitats Econòmiques o CNAE al qual pertany.  
b) Certificat emés per la Tresoreria de la Seguretat Social, en el qual s'indique el nombre anual mitjà de persones treballadores ocupades per l'empresa durant els tres últims anys, de tots els codis de compte de cotització (CCC) que tinga l'entitat beneficiària, o document equivalent.  
  
c) Balanç general anual o compte de pèrdues i guanys de l'últim exercici tancat, amb acreditació de la seua aprovació per l'òrgan competent, i si escau, el seu depòsit en el corresponent Registre Mercantil. En cas de no tindre obligació de presentació de comptes anuals, documentació acreditativa equivalent relativa a la presentació de declaracions d'IVA i IRPF. En empreses que no hagen tancat encara els seus comptes per primera vegada, certificat de la pròpia empresa sobre l'estat dels comptes a la data de publicació de la convocatòria, o document equivalent.  
4. Les empreses dedicades al comerç no sedentari hauran de presentar declaració responsable sobre els mercats ambulants en els quals participa amb caràcter habitual, o les rutes de comerç itinerant en vehicles-tenda que realitza.  
5. En el cas de les associacions hauran d'aportar, a més:  
a) Sol·licitud d'inscripció registral per a aquelles associacions, federacions i confederacions de nova constitució.  
b) Acord dels òrgans competents de l'associació, federació o confederació pel qual es decideix sol·licitar l'ajuda.  
c) Declaració signada electrònicament per la persona que ostente la representació de l'entitat, en la qual s'indique un llistat de tots els seus associats, detallant per a cadascun el nom del local, activitat que desenvolupa, i el seu codi segons la classificació de l'IAE o CNAE.  
  
6. Juntament amb la sol·licitud es presentarà la documentació per a la liquidació de les ajudes, que es realitzarà mitjançant compte justificatiu, i contindrà el següent:  
a) Relació detallada de les actuacions realitzades, secundades per la subvenció, amb indicació de cadascuna de les despeses incorregudes (amb identificació de la creditora i del document, el seu import, data d'emissió i data de pagament), manifestant expressament que s'ha complit l'objecte de la subvenció i que els béns o millores es destinaran als fins concrets per als quals es va concedir la subvenció, per un període no inferior a cinc anys en cas de béns inscriptibles en un registre públic, ni a dos anys per a la resta de béns.  
b) Justificació de les despeses i pagaments realitzats.  
b.1. Justificants de les despeses realitzades: factures i altres documents de valor probatori equivalent, amb validesa en el tràfic jurídic mercantil o amb eficàcia administrativa, justificatius de la despesa efectuada, expedits d'acord amb la normativa vigent. Les factures hauran de comptar amb les dades formals que exigeix per a la seua expedició el Reial decret 1.619/2012, de 30 de novembre, pel qual s'aprova el reglament que regula les obligacions de facturació. També es presentarà documentació acreditativa del seu pagament: rebuts, transferències o càrrecs bancaris o, si escau, còpia dels efectes mercantils entregats al proveïdor o creditor garantits per una entitat financera o companyia d'assegurances. No podran acreditar-se pagaments en efectiu amb un import igual o superior a 1.000 euros, o el seu contravalor en moneda estrangera.  
D'acord amb el que es preveu en l'article 31.2 de la LGS, es considerarà despesa realitzada, amb caràcter general, la despesa aprovada que haja sigut efectivament pagada amb anterioritat a la finalització del període de justificació que es determine en la convocatòria o resolució de concessió.  
b.2. Quan l'import de la subvenció concedida siga superior als 50.000 euros, o bé siga inferior a aquesta quantitat i la beneficiària així ho preferisca, els documents citats en l'apartat anterior se substituiran per un informe de professional d'auditoria de comptes, inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, que contindrà la documentació següent:  
- Memòria d'actuació, subscrita per la beneficiària, justificativa del compliment de les condicions de la subvenció, amb indicació de les activitats realitzades i dels resultats obtinguts.  
- Informe d'auditoria en el qual detallarà les comprovacions realitzades i farà constar tots aquells fets o excepcions que pogueren suposar un incompliment per part de la beneficiària de la normativa aplicable o de les condicions imposades per a la percepció de la subvenció, havent de proporcionar la informació amb prou detall i precisió perquè l'òrgan gestor puga concloure sobre aquest tema. Aquest informe contindrà els extrems i estructura establits en l'article 7 de l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 del Reglament de la LGS.  
  
Per a emetre aquest informe, la persona auditora haurà de comprovar:  
- L'adequació del compte justificatiu de la subvenció presentada per la beneficiària i que aquesta haja sigut subscrita per una persona amb poders suficients per a això.  
- El contingut de la memòria d'actuació, estant alerta davant la possible falta de concordança entre la informació continguda en aquesta memòria i els documents que hagen servit de base per a realitzar la revisió de la justificació econòmica.  
- Que la informació econòmica està suportada per una relació classificada de les despeses de l'activitat subvencionada, amb identificació de la creditora i del document -factures-, el seu import total i l'imputat a la subvenció, data d'emissió i, si fa el cas, data de pagament.  
  
- Que l'entitat disposa dels documents acreditatius de les despeses justificades, conforme al que es preveu en l'article 30.3 de la Llei general de subvencions, i que aquests documents han sigut reflectits en els registres comptables.  
- Que les despeses que integren la relació compleixen els requisits per a tindre la consideració de despesa subvencionable, conforme al que s'estableix en l'article 31 de la Llei general de subvencions, i que es produeix la necessària coherència entre les despeses justificades i la naturalesa de les activitats subvencionades.  
- Que l'entitat disposa d'ofertes de diferents proveïdors, en els supòsits previstos en l'article 31.3 de la Llei general de subvencions, i d'una memòria que justifique raonablement l'elecció del proveïdor, en aquells casos en què no haja recaigut en la proposta econòmica més avantatjosa.  
- Que no s'han realitzat subcontractacions de l'activitat subvencionada, fora dels casos permesos en l'article 29 de la Llei general de subvencions, article 68 del seu Reglament, i aquestes bases reguladores.  
  
- Que no s'han concedit altres subvencions, ajudes, ingressos o recursos per a la mateixa finalitat, provinents de qualssevol administracions o entitats públiques o privades, nacionals, de la Unió Europea o d'organismes internacionals, que siguen incompatibles o que superen els costos de l'activitat subvencionada.  
Al final del seu treball la persona auditora sol·licitarà a l'entitat beneficiària una carta, signada per la persona que va subscriure el compte justificatiu, en la qual s'indicarà que s'ha informat l'auditora sobre totes les circumstàncies que puguen afectar la correcta percepció, aplicació i justificació de la subvenció.  
També s'inclouran les manifestacions que siguen rellevants i que servisquen de prova addicional a la persona auditora sobre els procediments realitzats.  
c) Documentació que acredite la realització del material gràfic, audiovisual i, si fa el cas, de qualsevol acció (promocional, formativa, informativa o divulgativa) subvencionada. S'hi haurà de fer constar el suport de la Generalitat i d'aquesta Conselleria, i els logos i emblemes de la Unió Europea.  
d) Quan l'import de la despesa subvencionable aconseguisca o supere la quantia de 40.000 euros, quan es tracte d'obres, o a 15.000 euros, quan es tracte de subministrament o de serveis, totes dues quantitats IVA exclòs, la beneficiària haurà d'aportar també justificació d'haver sol·licitat com a mínim tres ofertes de diferents proveïdors, llevat que no existisca en el mercat prou nombre d'entitats que el subministren o presten, i justificació de la triada quan no recaiga en la proposta econòmica més avantatjosa.  
7. En cada convocatòria, a més, es podrà sol·licitar l'aportació de documentació addicional.  
8. Quan la sol·licitud no reunisca els requisits assenyalats en la legislació vigent de procediment administratiu comú o no s'acompanye la documentació que d'acord amb aquesta ordre resulte exigible, es requerirà la persona sol·licitant perquè en el termini de 10 dies esmene la falta o acompanye els documents preceptius, amb indicació que, si així no ho fera, se la tindrà per desistida de la seua petició.  
9. En el cas que els documents exigits que han d'acompanyar la sol·licitud de concessió d'ajudes ja estigueren en poder de qualsevol òrgan de l'administració actuant, la sol·licitant podrà al·legar aquest extrem, de conformitat amb la legislació vigent de procediment administratiu comú, sempre que es faça constar la data i l'òrgan o dependència en què van ser presentats o, si fa el cas, emesos.  
En els supòsits d'impossibilitat material d'obtindre el document, l'òrgan competent podrà requerir de la sol·licitant la seua presentació o, en defecte d'això, l'acreditació per altres mitjans sempre que siguen, així mateix, acreditatius del compliment dels requisits requerits.  
10. El termini de presentació de sol·licituds es fixarà en la corresponent convocatòria i, amb caràcter general, no serà inferior a 15 dies naturals ni superior a un mes.  
  
Base dotze. Concessió i pagament de les subvencions  
1. Es concediran les ajudes per ordre de presentació de les sol·licituds, una vegada revisades i verificat que compleixen amb els requisits exigits, fins a esgotar el límit del crèdit disponible en la convocatòria.  
2. Sobre la quantitat justificada i aprovada, una vegada verificat el presentat per la beneficiària, s'aplicarà el percentatge de suport concedit.  
3. El pagament d'aquestes ajudes es realitzarà en l'exercici 2023, amb càrrec al pressupost aprovat per a aquest exercici.  
  
Base tretze. Comprovació i control de les subvencions  
1. Es durà a terme el control de la realització de les activitats subvencionades mitjançant la comprovació i control material de la documentació administrativa i de caràcter econòmic justificativa de l'import concedit, i de la resta de documentació aportada relativa a l'actuació subvencionada, que a l'efecte s'ha establit en les presents bases com d'aportació preceptiva per la persona beneficiària, per al pagament de l'ajuda, de conformitat amb el que s'estableix en l'article 169 de la LHPS.  
2. El control administratiu i material es realitzarà sobre el 100 % del total del pagament que es propose. En aquest cas, tractant-se d'inversions es comprovarà, a més, l'efectiva realització de l'activitat i del compliment de la finalitat mitjançant visita, pel personal de l'òrgan concedent, al lloc i en la data indicats per la beneficiària per a la realització de l'activitat, sobre almenys el 50 % dels projectes subvencionats, seleccionats de manera aleatòria.  
3. L'òrgan concedent podrà realitzar visites, en el lloc i data indicats per la beneficiària per a la realització de l'activitat, i sol·licitar tota aquella documentació i informació, que considere necessària tant per a l'avaluació de l'actuació com per a verificar l'adequació a la finalitat de la despesa efectuada. Així mateix, les beneficiàries es comprometen a facilitar les inspeccions i comprovacions que, si fa el cas, s'efectuen. L'oposició a la realització d'aquestes comprovacions i inspeccions podrà constituir causa de reintegrament de l'ajuda, sense perjudici de la tramitació del corresponent procediment sancionador.  
4. L'òrgan concedent de la subvenció aplicarà mesures dirigides a previndre, detectar, comunicar i corregir el frau i la corrupció, previndre el conflicte d'interessos i el doble finançament.  
5. L'administració i qualsevol altre òrgan d'entre els contemplats en l'article 22 del Reglament (UE) 2021/241, pel qual s'estableix el Mecanisme de Recuperació i Resiliència, podran accedir a la informació continguda en el registres de titularitats reals, creat per l'Ordre JUS/319/2018, així com a qualsevol altra base de dades de l'administració a l'efecte de subministrar aquestes dades sobre els titulars reals.  
  
5. A l'efecte d'informació i control d'aquestes ajudes, se cedirà la informació entre els sistemes establits per a la gestió i control d'aquestes subvencions amb els sistemes dels Fons Europeus.  
  
Base catorze. Publicitat i informació  
1. Les beneficiàries de l'ajuda hauran de complir amb les obligacions en matèria de publicitat i informació establides en l'Acord de Finançament entre la Comissió Europea i el Regne d'Espanya, i en l'Ordre HFP/1030/2021, de 29 de setembre, per la qual es configura el sistema de gestió del Pla de Recuperació, Transformació i Resiliència.  
  
2. Per a l'adequat compliment del que es preveu en l'article 10 de l'Acord de Finançament, en tots els projectes i subprojectes que es desenvolupen en execució del Pla de Recuperació, Transformació i Resiliència, en cartells informatius, plaques, publicacions impreses i electròniques, material audiovisual, pàgines web, anuncis i insercions en premsa, certificats, etc., s'hauran d'incloure els logos següents que poden trobar-se en l'enllaç: https://planderecuperacion.gob.es/identidad-visual  
a) L'emblema de la Unió Europea  
b) Juntament amb l'emblema de la Unió, s'inclourà el text «Finançat per la Unió Europea - Next Generation EU» al costat del logo del PRTR.  
c) Es tindran en compte les normes gràfiques i els colors normalitzats establits en l'annex II del Reglament d'Execució 821/2014, pel qual s'estableixen disposicions d'aplicació del Reglament (UE) 1303/2013 del Parlament Europeu i del Consell, pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per al registre i l'emmagatzematge de dades. També es pot consultar la pàgina web següent: http://publications.europa.eu/code/es/es-5000100.htm, i descarregar diferents exemples de l'emblema en: https://europa.eu/european-union/about-eu/symbols/flag\_es#download  
  
Base quinze. Revocació i reintegrament de les subvencions i règim sancionador  
1. Donarà lloc a la revocació de la subvenció l'incompliment per la beneficiària de qualsevol dels requisits, condicions, l'alteració d'alguna de les característiques substancials i altres circumstàncies que van donar lloc a l'atorgament de la subvenció, així com l'incompliment de les obligacions imposades a la persona beneficiària i l'incompliment en l'adopció de les mesures de difusió del finançament públic rebut. Quan figuren en l'expedient o siguen tinguts en compte en aquesta resolució altres fets o altres al·legacions que les adduïdes per a la persona interessada, se li garantirà el dret a l'audiència en els termes i amb els efectes fixats en la legislació vigent de procediment administratiu comú.  
  
2. Donarà lloc a la incoació per l'òrgan competent per a la concessió de les ajudes, del corresponent expedient que podrà finalitzar, si fa el cas, amb la revocació de la subvenció i l'obligació de reintegrar les ajudes percebudes i els interessos de demora des del moment del pagament de la subvenció, la constatació de l'incompliment per la persona beneficiària de qualsevol dels requisits, condicions, l'alteració d'alguna de les característiques substancials i altres circumstàncies que van donar lloc a l'atorgament de la subvenció, així com l'incompliment de les obligacions imposades a la beneficiària o dels compromisos assumits per aquesta, una vegada autoritzat el deslliurament de la subvenció o quan aquesta estiga efectivament abonada. En la tramitació del procediment es garantirà, en tot cas, el dret de la persona interessada a l'audiència.  
  
Alhora, escaurà el reintegrament de les quantitats percebudes i l'exigència de l'interés de demora corresponent, quan hi concórreguen les causes legalment establides en els articles 36 i 37 de la LGS, de 17 de novembre, i en l'article 172 de la LHPS.  
Alhora, l'incompliment de les condicions associades al principi DNSH per part de les entitats beneficiàries de l'ajuda també suposarà la revocació de les ajudes o el reintegrament de les quanties percebudes.  
  
El procediment de reintegrament de les quantitats indegudament percebudes s'ajustarà a les previsions contingudes en l'article 172 de la LHPS.  
4. El règim sancionador s'aplicarà per la comissió d'infraccions administratives contemplades en la normativa bàsica estatal a aquells subjectes que en siguen responsables, i es regirà pel que es disposa en el capítol IV del títol X de la LHPS.  
  
Base setze. Protecció de dades de caràcter personal  
1. La gestió de les ajudes previstes en les presents bases comporta el tractament de dades de caràcter personal relatives a representants, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En el disseny de la sol·licitud, dels formularis, de l'aportació documental, en les publicacions i altres actes administratius hauran de tindre's en compte els principis de protecció de dades. En concret, les dades personals seran adequades, pertinents i limitades al que siga necessari en relació amb els fins per als quals són tractades.  
3. En la convocatòria s'inclourà la informació que ha de facilitar-se a les persones interessades en relació amb les seues dades de caràcter personal, de conformitat amb el que es preveu en els articles 13 i 14 del Reglament (UE) 2016/679, i l'article 11 de la Llei orgànica 3/2018, de 5 de desembre.  
Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-les dels aspectes següents:  
- La comunicació d'aquestes dades a l'administració per al seu tractament en l'àmbit de les seues competències i d'acord amb els fins del procediment.  
- La possibilitat que l'administració realitze consultes relacionades amb les seues dades per a comprovar-ne, entre altres qüestions, la veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant, o el seu representant legal, haurà d'haver sol·licitat aquesta autorització, que estarà disponible a requeriment de l'administració en qualsevol moment.  
- La possibilitat i manera d'exercir els drets d'accés, rectificació, supressió, limitació del tractament o oposició, que l'assisteixen en relació amb el tractament de les seues dades personals.  
  
Base dèsset. Verificació de dades  
D'acord amb el que s'estableix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar-ne l'exactitud.  
La potestat de verificació inclou verificar la identitat de la persona sol·licitant o, si és el cas, del seu representant legal i consultar les dades següents que consten en la Base de Dades Nacional de Subvencions (BDNS): les subvencions i ajudes que li han sigut concedides, incloent-hi aquelles a les quals s'aplica la regla de minimis, i que la persona sol·licitant no està inhabilitada per a percebre subvencions.  
  
  
Annex II  
Convocatòria d'ajudes en l'exercici 2022  
  
Primer. Objecte de la convocatòria, condicions i finalitat de la concessió  
1. Es convoquen ajudes en matèria de comerç, en els termes establits en les bases reguladores incloses en l'annex I d'aquesta resolució, destinades a secundar i impulsar la competitivitat i modernització, a través de la transformació digital i sostenible de les petites i mitjanes empreses de comerç minorista.  
2. La finalitat d'aquestes ajudes és finançar el desenvolupament de plans i projectes de contingut tecnològic, innovador i sostenible que, presentats per les petites i mitjanes empreses de comerç al detall, ja siga de manera individual o a través de les seues associacions, incidisquen en la gestió de l'activitat comercial i en el seu model de negoci, i garantir-ne l'adaptació als nous hàbits de consum, modalitats de venda, posicionament i distribució, fent les empreses més competitives i resilients. Els projectes elegibles hauran de complir amb el principi de «no causar un perjudici significatiu» a objectius mediambientals en virtut del Reglament relatiu al Mecanisme de Recuperació i Resiliència.  
  
3. La convocatòria s'emmarca en la inversió 4, Suport al comerç, del Component 13, Impuls a la PIME, del Pla de Recuperació, i contribuirà als objectius associats a aquesta, d'acord amb la normativa reguladora del mecanisme de recuperació i resiliència i del Pla de Recuperació a nivell europeu i nacional.  
4. El pagament de l'ajuda s'ordenarà segons el que es disposa en la base dotze de l'annex I de la present resolució.  
5. La concessió de les ajudes queda condicionada a l'existència de crèdit adequat i suficient en el moment de la concessió.  
6. Les ajudes regulades en aquesta resolució, en aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, són compatibles amb el mercat interior i no n'és necessària la notificació a la Comissió Europea, ja que no compleixen tots els requisits de l'apartat 1 de l'article 107 TFUE, atés que aquestes ajudes s'acullen al règim de minimis, i, per tant, estan sotmeses al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 Tractat de Funcionament de la Unió Europea a les ajudes de minimis (DO L 352, de 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifica el Reglament (UE) núm. 1407/2013, respecte a la seua pròrroga i, el Reglament 651/2014, quant a la seua pròrroga i als ajustos pertinents (DO L 215, de 07.07.2020). En conseqüència, les beneficiàries no podran obtindre ajudes acollides a aquest règim, l'import acumulat de les quals en un període de tres exercicis fiscals supere el límit de 200.000 euros.  
  
  
Segon. Finançament  
1. Les ajudes recollides en aquesta convocatòria, de conformitat amb el que s'estableix en el projecte de Llei de pressupostos de la Generalitat per a l'exercici 2023, es finançaran amb càrrec a la línia pressupostària que s'indica, fins a un import global màxim, atés el caràcter anticipat de la seua tramitació, de quatre milions huit-cents vint-i-huit mil quatre-cents trenta-cinc euros (4.828.435 euros), i la seua tramitació quedarà condicionada a l'existència de crèdit adequat i suficient per a atendre les subvencions en la Llei de pressupostos de la Generalitat que resulte aprovada per a l'exercici 2023, d'acord amb el que es preveu en l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. Aquestes ajudes es concediran amb càrrec al crèdit consignat en el pressupost de despesa de la Conselleria d'Economia Sostenible, Sectors Productius, Comerç i Treball, en la corresponent línia de subvenció del capítol 7, amb el desglossament següent:  
  
a) Línia d'ajudes destinada a pimes del sector comercial: un import global màxim estimat de 3.500.000 euros amb càrrec a la línia pressupostària S9034, de capítol 7.  
b) Línia d'ajudes destinada a associacions sense ànim lucratiu: un import global màxim estimat d'1.328.435. euros amb càrrec a la línia pressupostària S9034, de capítol 7.  
2. Aquesta convocatòria és finançada pel Mecanisme de Recuperació i Resiliència de la Unió Europea, establit pel Reglament (UE) 2020/2094 del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la covid-19, i regulat segons Reglament (UE) 2021/241 del Parlament Europeu i del Consell, de 12 de febrer de 2021.  
D'acord amb el que s'estableix en l'article 7 de la Llei 11/2020, de 30 de desembre, i en l'article 37 del Reial Decret llei 36/2020, de 30 de desembre, el finançament corresponent a aquestes ajudes està legalment afectada a finançar els projectes o línies d'acció que s'integren dins del Pla de Recuperació.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat. La convocatòria podrà ser incrementada en una quantia màxima addicional, que es fixa en quinze milions d'euros (48.656.163 ?), sense necessitat de realitzar una nova convocatòria, si concorre alguna de les circumstàncies previstes en l'esmentat article 11. En tot cas, aquest increment queda condicionat a la declaració de disponibilitat del crèdit que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput per a resoldre.  
  
Tercer. Procediment de concessió de les ajudes.  
El procediment de concessió de les ajudes serà el de concurrència no competitiva, per ordre de presentació de sol·licituds, entre les presentades per les potencials beneficiàries establides en la base cinquena de l'annex I de la present resolució, conforme als principis de publicitat, transparència, igualtat i no discriminació.  
  
Quart. Beneficiàries  
Podran acollir-se a les ajudes que es convoquen en la present resolució, les petites i mitjanes empreses del comerç minorista i les associacions sense ànim lucratiu del sector comercial, que complisquen els requisits establits per a cada tipus d'ajuda en la base cinquena de l'annex I de la present resolució.  
  
Cinqué. Obligacions de les beneficiàries  
1. Les entitats beneficiàries hauran de complir amb les obligacions a què es refereix la base reguladora sisena d'aquesta resolució.  
2. Les entitats beneficiàries hauran de complir, a més, amb les obligacions, europees i nacionals, relatives al finançament del Mecanisme de Recuperació i Resiliència de la Unió Europea. A l'efecte, hauran d'atindre's al següent:  
a) Se sotmetran a les actuacions de control de les institucions de la Unió, en virtut de l'article 22.2.e del Reglament (UE) 2021/241 del Parlament Europeu i del Consell, de 12 de febrer.  
b) Recaptaran, a l'efecte d'auditoria i control de l'ús de fons i en format electrònic, les categories harmonitzades de dades contemplades en l'article 22.2.d del Reglament (UE) 2021/241 del Parlament Europeu i del Consell, de 12 de febrer. Aquestes dades seran incorporades en una base de dades única.  
c) Seran responsables de la fiabilitat i el seguiment de l'execució de les actuacions subvencionades, de manera que puga conéixer-se en tot moment el nivell de consecució de cada actuació.  
d) Hauran d'establir mecanismes que asseguren que les actuacions a desenvolupar per tercers contribueixen a l'assoliment de les actuacions previstes i que dites terceres aporten la informació que, si escau, fora necessària per a determinar el valor dels indicadors, fites i objectius pertinents del Pla de Recuperació.  
e) Assumeixen el manteniment d'una adequada pista d'auditoria de les actuacions realitzades en el marc d'aquesta subvenció i l'obligació de manteniment de la documentació suporte. El subministrament de la informació es realitzarà en els termes que establisca el Ministeri d'Hisenda i Funció Pública, de conformitat amb la normativa nacional i de la Unió Europea.  
En aquest sentit, les perceptores de l'ajuda hauran de conservar els documents justificatius i altra documentació concernent al finançament, en format electrònic, durant un període de cinc anys a partir de l'operació. Aquest període serà de tres anys si el finançament no supera els 60.000 euros.  
f) Tenen l'obligació d'assegurar la regularitat de la despesa subjacent i l'adopció de mesures dirigides a previndre, detectar, comunicar i corregir el frau i la corrupció, previndre el conflicte d'interés i el doble finançament.  
g) Custodiaran i conservaran la documentació de l'activitat finançada pel Mecanisme de Recuperació i Resiliència de conformitat amb l'article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió.  
h) En l'execució de les actuacions subvencionades no es perjudicarà significativament el medi ambient, d'acord amb l'article 17 del Reglament (UE) 2020/852 del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088.  
  
3. Alhora, han de complir amb les obligacions d'informació i publicitat indicades en la base catorze.  
  
Sisé. Sol·licituds i documentació  
1. Les entitats sol·licitants hauran de presentar una sol·licitud d'ajuda única per establiment, que podrà englobar una o diverses de les categories de despeses susceptibles de ser subvencionades, indicades en la base tercera de l'annex I de la present resolució. Els conceptes de despesa, per a ser considerats finançables, hauran de detallar-se individualment en la memòria a presentar juntament amb la sol·licitud. En cas contrari, no seran tinguts en compte en la configuració de la despesa finançable. La presentació de la sol·licitud implica l'acceptació de les bases reguladores.  
2. Les sol·licituds, segons el model normalitzat disponible en el corresponent tràmit telemàtic segons l'ajuda que es pretenga sol·licitar, de les regulades en aquesta convocatòria, es presentaran únicament per via telemàtica, a través de la seu electrònica de la Generalitat (https://sede.gva.es/es), a la GUIA PROP, Tràmits i serveis, d'acord amb el que es preveu en la base onze de les bases reguladores, i en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara endavant LPACAP). Qualsevol sol·licitud presentada seguint un procediment diferent de l'ací descrit, serà inadmesa.  
  
a) Les persones jurídiques i les entitats hauran d'emplenar la sol·licitud, amb l'accés amb la signatura digital de representant d'entitat emesa per qualsevol de les entitats admeses en el portal electrònic de la Generalitat: (https://sede.gva.es/es/web/sede\_electronica/sede\_certificados), o certificat digital del seu representant, que haurà d'inscriure's en el Registre de Representants de la Generalitat.  
b) Les persones físiques hauran d'emplenar la sol·licitud accedint amb la signatura digital de ciutadania o a través d'un representant inscrit en el Registre de Representants, en els mateixos termes que en el paràgraf anterior.  
3. En la pàgina web de la seu electrònica de la Generalitat (https://sede.gva.es/es) consta la informació sobre les signatures digitals admeses, i les instruccions per a la tramitació telemàtica de la sol·licitud i posteriors aportacions de documentació, si escau.  
4. Hi ha una adreça electrònica d'assistència tècnica generalitat\_en\_kqh@khm.la destinada a solucionar qualsevol problema tècnic relacionat amb la presentació telemàtica d'aquesta sol·licitud.  
5. A la sol·licitud, i a l'annex corresponent segons l'ajuda sol·licitada, s'adjuntarà la documentació que siga escaient, de la indicada en la base onze d'aquesta resolució, i de l'específica que puga exigir-se en les esmentades bases reguladores en cadascuna de les ajudes que es convoquen. Aquella documentació que haja de presentar-se signada, s'haurà de presentar amb la signatura de representant d'entitat o ciutadania, segons corresponga, i s'aportarà per via telemàtica. Quan la sol·licitud i la documentació les presente una persona física, una persona jurídica o una entitat que actue en nom propi, no a través de representant, s'entendrà signada la documentació remesa, excepte en els documents en què expressament es requerisca l'aportació signada per una persona amb càrrec o representació específica. En aquest cas tampoc caldrà aportar la documentació acreditativa i identificativa de l'entitat ni del seu representant legal.  
6. Els models d'annexos, declaracions responsables i certificats requerits en les bases reguladores estaran disponibles en la GUIA PROP, Tràmits i serveis, a partir de la publicació d'aquesta convocatòria en el DOGV.  
7. L'esmena o l'aportació telemàtica de documentació podrà fer-se utilitzant el tràmit següent de la GUIA PROP Aportació de documentació a un expedient obert d'ajudes de la Conselleria d'Economia Sostenible, Sectors Productius, Comerç i Treball: https://www.gva.es/es/inicio/procedimientos'id\_proc=15851  
  
Seté. Termini de presentació de les sol·licituds i justificació de les ajudes  
1. El termini per a la presentació de sol·licituds, en la forma establida en els punts 1 i 2 de la base onze i el resolc cinqué d'aquesta convocatòria, per a les ajudes convocades mitjançant aquesta resolució, serà des del dia 10 de gener fins al 3 de febrer de 2023, tots dos inclusivament.  
2. Juntament amb la sol·licitud es presentarà la justificació de les ajudes, d'acord amb la base onze de la regulació continguda en l'annex I de la present resolució. Es consideraran susceptibles de suport les actuacions realitzades des de l'1 de gener de 2022, fins a la data de presentació de la sol·licitud, sempre que es tracte de despeses subvencionables i efectivament pagades amb anterioritat a la presentació de l'ajuda, de conformitat amb les bases reguladores de l'annex I.  
  
Huité. Criteris de valoració  
Les sol·licituds es tramitaran de conformitat amb el que s'estableix en les bases reguladores, i la concessió s'efectuarà en règim de concurrència no competitiva, d'acord amb el que s'estableix en les esmentades bases reguladores, per ordre de presentació de sol·licituds, fins a esgotar el crèdit disponible. A l'efecte, no es considerarà presentada la sol·licitud fins que s'aporte tota la documentació requerida i l'expedient estiga complet.  
  
Nové. Publicació de la resolució  
1. Les resolucions de concessió es publicaran en el DOGV en els termes establits en la base deu, i amb els efectes establits en la LPACAP. Per a avisar de la publicació de les resolucions de notificació en el DOGV, s'enviarà un correu electrònic a l'adreça indicada en la sol·licitud.  
2. Aquesta publicació substituirà la notificació, i tindrà els mateixos efectes. La data de la publicació serà la que es considere a l'efecte de notificació.  
3. La resolució de concessió de les ajudes posa fi a la via administrativa. Contra aquestes, la persona interessada podrà optar entre interposar, potestativament, recurs de reposició davant el mateix òrgan que l'ha dictada, conforme a la legislació vigent de procediment administratiu comú; o bé, impugnar-la directament davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de la notificació, i formular-hi el corresponent recurs administratiu a l'empara del que s'estableix en els articles 10.1.a i 46.1 de la Llei 29/1988, de 13 de juliol, reguladora de la jurisdicció contenciosa administrativa.  
  
  
València, 21 de desembre de 2022.- El conseller de Economia Sostenible, Sectors Productius, Comerç i Treball: Rafael Climent González.